**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE ( Proiect )**

**Nr. din 15.04.2024**

Ca urmare a solicitării de emitere a acordului de mediu adresate **COMUNA MIRȘID,** cu sediul în loc. Mirșid, str. Principală nr. 89, com. Mirșid, jud. Sălaj, înregistrată la A.P.M. Sălaj cu nr. 7219/13.09.2023, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului A.P.M Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.11.2023, că proiectul: **MODERNIZARE DRUMURI COMUNALE ȘI STRĂZI ÎN COMUNA MIRȘID JUDEȚUL SĂLAJ,** propus a fi amplasat în com. Mirșid, loc. Mirșid și Popeni, jud. Sălaj,

**nu se supune evaluării impactului asupra mediului și nu se supune evaluării impactului asupra corpurilor de apă**

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **anexa nr. 2, la pct. 13, lit. a) -** *Orice modificări sau extinderi, altele decât cele prevăzute la*[*pct. 24*](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2023-12-17#p-275167933)*din anexa nr. 1, ale proiectelor prevăzute în anexa [nr. 1](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2023-12-17" \l "p-275167869" \t "_blank) sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului*  **;**

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere ;

- prezenta solicitare a fost mediatizată prin publicare anunţ în ziarul Graiul Sălăjului, afişare şi înregistrare anunţ la sediul Primăriei Comunei Mirșid, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj ;

- în urma mediatizării nu au fost înregistrate observaţii/obiecţii din partea publicului privind proiectul în cauză ;

- în urma analizării caracteristicilor proiectului ( mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu ;

**b) Caracteristicile proiectului:**

**Prin proiect se propun urmaătoarele:**

**~ modernizare drumuri și străzi în comuna Mirșid**, pe 8 străzi, cuprinzând o lungime totală Ltotal = 2952 m,astfel:

**- în localitatea Mirșid**, pe o lungime L= 1842 m, aferent străzilor: str. Lacșor (L=610 m), str. La Norica (L=174 m), str. Ulița Petrii (L=383 m), str.Pe Ulicioara (L=675 m);

**- în localitatea Popeni**, pe o lungime L= 1110 m, aferent străzilor: str. La Fartașoaia (L=410 m), str. La Silig ( L=407 m ), str. La Boamba ( L= 58 m ), str.La Sorlitu ( L= 235 m );

Lucrările de modernizare propuse se vor realiza pe tronsoanele de drum, delimitate prin următoarele coordonate topografice Stereo 70:

|  |  |  |  |  |  |  |
| --- | --- | --- | --- | --- | --- | --- |
| **INVENTAR DE COORDONATE** **STEREO 70** | | | | | | |
| **Străzi propuse modernizării** | | **Lungime** | **X(N)**  **[m]** | | **Y(E)**  **[m]** | |
| **Localitatea Mirșid** | | | | | | |
| 1 | str.Lacșor | 610 | 639107.283 639391.942  639343.387  639188.583 | | 356999.091 357268.941  357283.798  357226.984 | |
| 2 | str.La Norica | 174 | 638679.905 638840.171 | | 357421.450 357485.787 | |
| 3 | str.Ulița Petrii | 383 | 638591.540 638538.859  638469.470 | | 357521.230 357473.371  357793.362 | |
| 4 | str.Pe Ulicioara | 675 | 638418.400 638575.722 | | 357870.800 357311.359 | |
| **Lungime totală străzi propuse modernizării, *în loc. Mirșid*** | | **1842** | | | | |
| **Localitatea Popeni** | | | | | | |
| 1 | str.La Fartașoaia | 410 | 640510.077 640382.326  640463.876  640520.537 | | 361259.048 361494.588  361417.222  361508.244 | |
| 2 | str.La Silig | 407 | 640413.730 640379.476 | | 361143.123 361495.289 | |
| 3 | str.La Boamba | 58 | 640549.395 640596.959 | | 361957.598 361945.009 | |
| 4 | str.La Sorlitu | 235 | 639836.060 639968.141 | | 360694.831 360541.703 | |
| Lungime totală străzi propuse modernizării, *în loc. Popeni* | | **1110** | |  | |  |
| **Lungime totală străzi propuse modernizării, în comuna Mirșid** | | **2952** | |  | |  |

Tronsoanele de drum propuse modernizării, vor avea următoarele caracteristici tehnice:

- clasa tehnică a drumurilor propuse modernizării: V;

- lungime totală a tronsoanelor de drum propuse modernizării: L = 2952 m;

- lățime părții carosabile: 3,00÷4,00 m;

- acostamente: 2x0,50 m, din piatră spartă și balast;

- suprafața construită totală a drumurilor propuse: S =11808 mp;

Se vor respecta caracteristicile drumurilor cu două benzi de circulație ( unde este cazul ), cu structură rutieră elastică și se vor realiza respectând următoarea stratificare:

* 15-30 cm, strat de fundație din balast;
* 15-20 cm, strat de fundație din piatră spartă;
* 5 cm, strat de legătură din binder de criblură BADPC 22.4;

4 cm, strat de uzură din beton asfaltic BA16;

**~Amenajare intersecții cu drumurile laterale**

În vederea protejării și menținerii în stare corespunzatoare a noii lucrări, se propune amenajarea drumurilor laterale existente pe lungimea de 10 m lungime și lățime variabilă, în funcție de ampriza drumului lateral, păstrând același sistem rutier cu strada la care se va face racordul.

**~ scurgerea apelor:** se va asigura prin șanturi din beton, rigole triunghiulare, rigole carosabile, podețe tubulare spre emisarul v. Apa Sărată.

Pentru preluarea apelor meteorice/pluviale de pe carosabil se vor executa șanturi din beton trapezoidale în lungime Ls = 2030 m, rigole triunghiulare în lungime Lrt=255 m și rigole carosabile în lungime Lrc=332 m, astfel:

-pe strada **Lacșor** din localitatea Mirșid, se vor executa șanțuri betonate, pe o lungime L1s=**433** m, între km. 0+217 – 0+330 (dreapta) și km. 0+330 – 0+650 (stânga), respectiv rigolă carosabilă, pe o lungime L1rc=**217** m, între km. 0+000 – 0+217 (dreapta);

-pe strada **La Norica** din localitatea Mirșid, se vor executa rigole triunghiulare, pe o lungime L2rt=**70** m, între km. 0+000 – 0+070 (dreapta);

-pe strada **Ulița Petrii** din localitatea Mirșid, se vor executa șanțuri betonate, pe o lungime L3s=**152** m, între km. 0+135 – 0+287 (dreapta);

-pe strada **Pe Ulicioara** din localitatea Mirșid, se vor executa șanțuri betonate, pe o lungime L4s=**630** m, între km. 0+000 – 0+630 (stânga);

-pe strada **La Fartașoaia** din localitatea Popeni, se vor executa șanțuri betonate, pe o lungime L5s=**115** m, între km. 0+300 – 0+415 (dreapta), rigole triunghiulare, pe o lungime L5rt=**185** m, între km. 0+000 – 0+185 (dreapta), respectiv rigolă carosabilă, pe o lungime L5rc=**115** m, între km. 0+185 – 0+300 (dreapta);

-pe strada **La Silig** din localitatea Popeni, se vor executa șanțuri betonate, pe o lungime L6s=**407** m, între km. 0+000 – 0+407 (dreapta) ;

-pe strada **La Boamba** din localitatea Popeni, se vor executa șanțuri betonate, pe o lungime L7s=**58** m, între km. 0+000 – 0+058 (dreapta);

-pe strada **La Sorlitu** din localitatea Popeni, se vor executa șanțuri betonate, pe o lungime L8s=**235** m, între km. 0+000 – 0+235 (dreapta);

**Accese la proprietăți**:

-pe strada **La Fartașoaia** din localitatea Popeni, se vor executa podețe de acces, din tuburi corugate, cu diametrul D300 mm și lungime L=6,0 m;

-pe restul străzilor, se vor executa podețe de acces, cu diametrul D400 mm și lungime L=6,0 m;

* **Reabilitare podețe tubulare existente**, prin refacerea timpanelor și înlocuirea parapetului de protecție (unde este cazul), pentru un număr de **10** podețe, având amplasamentul:

-pe strada **Ulița Petrii** din localitatea Mirșid, se vor reabilita un număr de 3 buc. podețe tubulare transversale la km. 0+005; km.0+251; km. 0+275 ;

-pe strada **Pe Ulicioara** din localitatea Mirșid, se vor reabilita un număr de 4 buc. podețe tubulare transversale la km. 0+081; km.0+328; km. 0+390; km.0+414;

-pe strada **La Fartașoaia** din localitatea Popeni, se va reabilita un număr de 1 buc. podeț tubulare transversal, la km. 0+415;

-pe strada **La Silig** din localitatea Popeni, se va reabilita un număr de 1 buc. podeț tubulare transversal, la km. 0+402;

-pe strada **La Sorlitu** din localitatea Popeni, se va reabilita un număr de 1 buc. podeț tubulare transversal, la km.0+226;

* **Amplasare podețe tubulare noi**, **transversale** D600÷800 mm, **6** buc., din tuburi de beton armat, cu lungime variabilă (adaptate după lățimea străzii), astfel:

-pe strada **Lacșor** din localitatea Mirșid, se vor amplasa un număr de 3 buc. podețe tubulare transversale, la km. 0+000 (D800 mm), la km. 0+217 (D600 mm), la km. km0+333 (D600 mm);

-pe strada **Pe Ulicioara** din localitatea Mirșid, se va amplasa un număr de 1 buc. podeț tubulare transversal, la km. 0+487 (D600 mm);

-pe strada **La Fartașoaia** din localitatea Popeni, se va amplasa un număr de 1 buc. podeț tubular transversal, la km. 0+190 (D600 mm);

-pe strada **La Silig** din localitatea Popeni, se va amplasa un număr de 1 buc. podeț tubular transversal, la km. 0+212 (D600 mm);

* **Amplasare podețe tubulare noi**, **laterale** D300÷400 mm, **51** buc.,

din tuburi de beton armat, cu lungime variabilă (adaptate după lățimea străzii), astfel:

-pe strada **La Norica** din localitatea Mirșid, se vor amplasa un număr de **2** buc. podețe tubulare laterale, la km. 0+020 (D600 mm), la km.0+060 (D600 mm);

-pe strada **Ulița Petrii** din localitatea Mirșid, se vor amplasa un număr de **7** buc. podețe tubulare laterale, la km. 0+157 (D400 mm), la km. 0+175 (D400 mm); la km. 0+192 (D400 mm); la km.0+215 (D400 mm); la km.0+243 (D400 mm); la km. 0+266 (D400 mm); la km. 0+290 (D400 mm);

-pe strada **Pe Ulicioara** din localitatea Mirșid, se vor amplasa un număr de **22** buc. podețe tubulare laterale, la km. 0+005 (D400 mm), la km. 0+030 (D400 mm); la km. 0+090 (D400 mm); la km.0+107 (D400 mm); la km.0+120 (D400 mm); la km. 0+125 (D400 mm); la km. 0+135 (D400 mm); la km. 0+186 (D400 mm); la km. 0+193 (D400 mm); la km. 0+193 (D400 mm); la km. 0+220 (D400 mm); la km. 0+272 (D400 mm); la km. 0+280 (D400 mm); la km. 0+312 (D400 mm); la km. 0+333 (D400 mm); la km. 0+363 (D400 mm); la km. 0+376 (D400 mm); la km. 0+402 (D400 mm); la km. 0+423 (D400 mm); la km. 0+430 (D400 mm); la km. 0+450 (D400 mm); la km. 0+517 (D400 mm); la km. 0+560 (D400 mm);

-pe strada **La Fartașoaia** din localitatea Popeni, se vor amplasa un număr de **6** buc. podețe tubulare laterale, la km. 0+027 (D300 mm), la km. 0+066 (D300 mm); la km. 0+110 (D300 mm); la km.0+135 (D300 mm); la km.0+331 (D300 mm); la km.0+352 (D300 mm);

-pe strada **La Silig** din localitatea Popeni, se vor amplasa un număr de **8** buc. podețe tubulare laterale, la km. 0+036 (D400 mm), la km. 0+079 (D400 mm); la km. 0+098 (D400 mm); la km.0+175 (D400 mm); la km.0+204 (D400 mm); la km.0+263 (D400 mm); la km.0+334 (D400 mm); la km.0+372 (D400 mm);

-pe strada **La Boamba** din localitatea Popeni, se vor amplasa un număr de **2** buc. podețe tubulare laterale, la km. 0+025 (D400 mm), la km. 0+050 (D400 mm);

-pe strada **La Sorlitu** din localitatea Popeni, se vor amplasa un număr de **4** buc. podețe tubulare laterale, la km. 0+011 (D400 mm), la km. 0+020 (D400 mm); la km. 0+034 (D400 mm); la km. 0+164 (D400 mm);

Podețele noi proiectate, cu rol de preluare și dirijare a apele pluviale din zona drumului, nu vor afecta sistemul de scurgere a apelor pluviale.

* **construire pod nou peste râul Apa Sarată** (cod cadastral: II-1.050.00.00.00.0),

în intravilanullocalității Popeni, pe strada La Borta, comuna Mirșid, județul Sălaj, pe amplasamentul podului existent care se va demola și delimitat prin următoarele coordonate topografice Stereo 70:

|  |  |  |  |
| --- | --- | --- | --- |
| **Amplasare pod** | **Coordonate topografice Stereo 70** | | **Qmax.1%**  **m3/s** |
| **X(N)** | **Y(E)** |
| Pod nou în intravilanul loc. **Popeni**, *comuna Mirșid, județul Sălaj*, peste cursul de apă V. Apa Sărată (II-1.050.00.00.00.0) | 640567.011 | 361762.125 | 65,00 |

având următoarele ***caracteristici tehnice***:

- lungimea Lîn axul drumului = 8,0 m;

- lumina podului =7,00 m;

- înălțimea podului: H=2,90 m;

- lățimea podului: lîn firul apei =6,87 m;

- înălțimea liberă (garda) de trecere a apei : h=1,07 m;

- lățimea părții rutiere: lparte rutieră= 5,0 m, cu 2 benzi de circulație (2 x2,5 m), delimitat de 1 trotuar pietonal cu lățimea de 1,0 m;

- cotă talveg proiectat:+227,60 mdMN;

- cotă intrados pod nou:+230,53 mdMN;

- cotă corespunzătoare nivelului pentru debitul de Q1%=65,00 m3/s:+229,43mdMN;

* **Infrastructura pentru podul nou**: va fi alcătuită din:

- 2 culei de tip perete din beton monolit cu fundare directă, având:

- *fundațile* din beton armat (clasa betonului: C25/30), cu dimensiunile: lungime L=7,17 m; lățime l= 2,50 m; înălțime h=2,00 m);

*- elevațiile* culeelor din beton armat (clasa: C25/30), cu dimensiunile: lungime L=6,97 m; înălțime h=3,5 m. Fețele elevațiilor care ajung în contact cu pământul se vor proteja cu hidroizolație din bitum filerizat, aplicabil în două straturi. În spatele elevațiilor se va executa dren de piatră brută , învelită în geotextil, iar pentru evacuarea apelor de infiltrații se prevăd barbacane din țeavă PVC;

* **suprastructura** **pentru podul nou**, va fi alcătuită din:

- 12 buc. grinzi de beton armat precomprimat cu corzi aderente, având lungimea L= 8,00 m și înălțimea h= 42 cm, dispuse joantiv, peste care se va executa o placă de suprabetonare din beton armat monolit (clasa C30/37, cu grosime variabilă, h=15 ÷ 21 cm și panta în profil transversal 2,5%, tip acoperiș), membrană hidroizolantă, moltar asfaltic (clasa C30/37) pentru protecția hidroizolației, 2 straturi de îmbrăcăminte din beton asfaltic BAP16 - 4 cm, fiecare strat. Se va executa trotuar pe partea dreaptă a podului, delimitat de partea carosabilă de bordură înalta prefabricată. Trotuarul va avea lățimea de 1.00 m și va fi compus dintr-un strat de hidroizolatie 1 cm, un strat din beton C16/20, cu grosimea de 30 cm, în care se vor cuprinde două tuburi din PVC ∅110, pentru rețele. Peste stratul de beton se va așterne un strat din beton asfaltic BAP8, cu grosimea de 4 cm. În profil transversal podul vor fi mărginit amonte de cursul de apă v. Apa Sărată, prin parapet metalic pietonal, iar aval prin parapet deformabil de tip combinat, delimitând lățimea unui trotuar pietonal, l=1,0 m, respectiv lățimea părții carosabile de l =5,00 m (2 x 2,50 m), despărțite prin bordură prefabricată înaltă;

* **Racordări cu terasamentele, lucrări în albie**, se va realiza prin:

-12 plăci de racordare având dimensiunile : (2.00x0.97x0.20) m, sprijinite pe umplutură de balast și 2 grinzi de rezemare de beton C25/30 (aferent ambelor maluri cu dimensiunile de 6.25x0.35x0.35m), așezate pe un suport de prism de piatră spartă. Podul nou în amonte și aval, va continua prin 4 aripi având lungimile de 5 m fiecare, cu fundații și elevații din beton C25/30;

* **Lucrări în albia cursului de apă v. Apa Sărată, din zona podului proiectat**

- albia râului se va curăța, iar pe o distanță de 25-30 m amonte și aval, se va adânci, păstrându-se lățimea inițială și panta de scurgere, deoarece podul nu poate fi înălțat, în zonă existând trecere la nivel cu cale ferată. În concluzie se va face doar o reprofilare a râului, consolidându-se talvegul cu bolovani din piatra spartă, lestată cu beton ciclopian, păstrându-se parametrii inițiali: lățime albie minoră și panta de scurgere. Sub pod, respectiv între aripi, pe o lungime de 5,0 m amonte și aval, albia se va perea cu beton, în grosime de 20 cm, dispus pe un strat de balast nisipos cu grosime de 10 cm. Pereul betonat va fi mărginit amonte și aval de 2 pinteni transversali din beton C25/30 ancorați în fundațiile aripilor având dimensiunile: (0.60 x 0.40) m.

Amplasamentele și elementele constructive ale lucrărilor mai sus menționate sunt conform planșelor anexate la documentația de fundamentare.

Proiectantul este responsabil pentru soluția aleasă, pentru calculele hidraulice privind dimensionarea podețelor, a cursului amenajat și pentru exactitatea datelor și informațiilor cuprinse în documentația tehnică.

**Asigurarea utilităților ( apa, canalizare, energie termica ):**

**Alimentarea cu apă:** - nueste cazul ;

**Canalizare:** -scurgerea apelor, se va asigura prin șanturi din beton, rigole triunghiulare, rigole carosabile, podețe tubulare spre emisarul v. Apa Sărată ;

**Alimentarea cu energie termica:** - nu este cazul ;

**Alimentarea cu energie electrica:** - de la rețeaua localității ;

**b2) cumularea cu alte proiecte existente şi/sau aprobate: *-*** lucrările necesare realizării proiectului nu se suprapun cu alte proiecte existente sau planficate în zonă;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip, etc. ;

**b4)** **cantitatea şi tipurile de deşeuri generate/gestionate:** - gestionarea deșeurilor se va realiza conform OUG 92/2021, privind regimul deșeurilor, aprobată prin Legea nr.17/2023 acestea vor fi colectate selectiv si se vor valorifica/elimina numai prin operatori economici autorizati ;

**b5)** **poluarea şi alte efecte negative:** - nu exista posibilitatea apariției unor emisii semnificative în niciunul din factorii de mediu dacă vor fi respectate următoarele măsuri:

**● pentru facoturl de mediu apă:**

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

**● pentru facorul de mediu aer:**

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

- se vor respecta prevederile legislației în vigoare ;

**● pentru zgomot si vibratii:**

**-** pentru a evita producerea poluarii fonice, toate utilajele care produc zgomot și/sau vibrații vor fi menținute în stare bună de funcționare ;

- echipamentele fixe producătoare de zgomot trebuie menținute acoperite cu carcase antifonice;

-echipamentele cu funcționare intermitentă trebuie oprite pe durata în care nu sunt utilizate;

**● pentru sol și subsol:**

- stocarea materialelor pe suprafețe betonate ;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

**● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

**● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra condițiilor de viață ale locuitorilor (schimbări asupra calității mediului, zgomot, scăderea calității hranei, etc .) ;

Disconfortul populației pe perioada de execuție a lucrărilor este temporar și va fi redus prin măsurile de diminuare menționate.

**Lucrări organizare de șantier:**

Lucrările de organizare de șantier se vor realiza conform proiectului și se vor desfășura doar pe amplasamentul destinat acestuia. Organizarea de șantier va avea un caracter unitar pentru realizarea în întregime a investiției.

Se vor lua masuri specifice privind protecția și securitatea muncii:

* zonele periculoase vor fi marcate cu placaje și inscripții ;
* toate dispozitivele, mecanismele și utilajele vor fi verificate în conformitate cu normele în vigoare;
* asigurarea cu forță de munca calificata și care să cunoască măsurile de protecție a muncii în vigoare ;
* împrejmuirea incintei de lucru cu un gard provizoriu din stâlpi de țeavă și plasă de sârmă și poartă de acces din cadru metalic și plasă de sârmă ;
* realizarea unui branșament electric îngropat de la rețeaua electrică existentă ;
* realizarea unei platforme din balast compactat prevăzută cu pante spre exterior, pentru depozitarea agregatelor utilizate la prepararea loco-obiect a betoanelor și mortarelor.
* realizarea unui banc de lucru pentru îndreptarea, tăierea și fasonarea oțelului beton.
* realizarea unei platforme de lucru pentru pozarea malaxorului pentru prepararea betoanelor și mortarelor loco-obiect.
* branșament existent la rețeaua proprie de alimentare cu apa.

**c) Amplasarea proiectelor:**

**c1) utilizarea actuală şi aprobată a terenurilor*:*** - conform certificatului de urbanism nr. 30 din 07.09.2022, emis de Comuna Mirșid, regimul juridic: domeniul public situat în intravilanul și extravilanul comunei Mirșid, satele Mirșid și Popeni, jud. Sălaj ;

**c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: -** nu este cazul ;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: - nu este cazul;
* zone costiere şi mediul marin: - nu este cazul;
* zonele montane şi forestiere: - nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III -a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. Conform criteriilor *stabilite* la punctul b). și c), semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

Deoarece zona în care se va executa lucrarea este în curs de dezvoltare și este amenajată (căi de acces, utilități etc.), pentru a permite și a facilita construcția de clădiri, precum și existența altor clădiri în construcție sau finalizate în zonă, lucrarea în cauză are impact redus asupra terenului și vecinătăților, iar impactul asupra sănătății umane este minim.

Se poate crea disconfort datorită lucrărilor de construcție, săpăturilor și circulației autovehiculelor necesare lucărilor de construire, dar acestea au un caracter izolat și frecvență redusă.

d2) natura impactului: - redusă, pe perioada de execuţie şi funcţionare.

d3) natura transfrontalieră a impactului: - nu este cazul ; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului: - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt.

d7) cumularea impactului cu impactul altor proiecte existente şi/sau aprobate: - nu este cazul ;

d8) posibilitatea de reducere efectivă a impactului: - nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: pentru proiectul propus nu este necesară elaborarea SEICA, decizie eliberată de către Administrația Națională „Apele Române” Administrația Bazinală de Apă Someș Tisa - Sistemul de Gospodărire a Apelor Sălaj Nr. Sj – 11/19.03.2024, înregistrată la A.P.M Sălaj cu nr. 2360/26.03.2024, decizie justificată prin următoarele: realizarea lucrărilor prezentate în proiect nu are influență asupra corpului de apă;

**- Respectarea măsurilor și condițiilor de realizare a proiectului în conformitate cu Avizul de Gospodărire a Apelor ( Proiect ), eliberat de Administrația Națională „Apele Române” Administrația Bazinală de Apă Someș Tisa - Sistemul de Gospodărire a Apelor Sălaj, astfel:**

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj. Înainte de începerea execuției lucrărilor în albia cursului de apă, beneficiarul va întocmi de comun acord cu Sistemul de Gospodărire a Apelor Sălaj, graficul privind execuția lucrărilor, în care vor fi prevăzute: perioada și durata de execuție, măsuri și mijloace de intervenție operativă în caz de necesitate (viituri, accidente, fenomene hidrometeorologice periculoase), responsabilități și termene de intervenție.

2. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.

3. Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.

4. Se va respecta regimul restricționat de folosire a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2.

5. Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.

6. Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.

7. Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.

8. Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.

9. La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.

10. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

11. Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului MAP nr. 828/04.07.2019.

12. Recepția lucrărilor se va face în prezența delegatului Sistemului de Gospodărire a Apelor Sălaj.

13. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.

Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz; în caz contrar, avizul îşi pierde valabilitatea.

Avizul de gospodărire a apelor este aviz conform şi trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului.

Nerespectarea prevederilor prezentului aviz atrage dupa sine răspunderea administrativă, dupa caz, precum și răspunderea civilă sau penală conform prevederilor Legii Apelor nr.107/1996, cu modificările și completările ulterioare, în cazul producerii de prejudicii persoanelor fizice și/sau juridice.

**Caracteristicile proiectului şi/sau condiţiile de realizare a proiectului:**

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea selectiva și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021, privind regimul deseurilor, aprobat[ prin Legea nr.17/2023.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. MS nr. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

     Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

     Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

     Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

     Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

     Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

     Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

**dr. ing. Aurica GREC**

**Şef Serviciu Avize, Acorduri, Autorizații,**

ing. Gizella Balint

**Întocmit,**

ing. Alina Brândușan